قیرقیز یازار چینگیز آیتماتوو، دوغومونون ۹۰.جی ایلینده قازاقیستانین باشکندی آستانادا گئچیریله‌ن "دونیا ادبیاتین‌داکی بؤیوک اینسان" قونولو تدبیرله آنیلدی.
قازاقیستان میلی کیتابخاناسی طرفین‌دن تشکیل اولونان تدبیرده قیرقیزیستانین آستانا ائلچیسی جنبک قولوبایئو، ملت وکیلی ساوتبک عبدالرحمانووون یانی سیرا چوخ ساییدا ادبیات‌چی و دعوت‌لیلر قاتیلدی.
چینگیز آیتماتوو ایله باغلی قیسا فیلملرین نوماییشیله باشلایان تدبیرین آردین‌دان دانیشان ائلچی قولوبایئو، یازارین دونیایا قیرقیز و قازاق مدنیتینی تانیتدیغینی بیلدیردی.
"یازارین قیرقیز-قازاق ایلیشکی‌لرینین گلیشمه‌سینه قاتقی‌سی بؤیوک‌دور" دئدی.
ملت وکیلی عبدالرحمانوو دا آیتماتووون یالنیز قیرقیز و قازاقلارین دئییل، بوتون تورک دونیاسینین یازاری اولدوغونا دقت چکه‌رک،
"قازاق یازار موختار آیوازوودان سونرا تورک دونیاسینی بیرلشدیر‌ن یازار آیتماتوو. دونیایا بوزقیر حیاتینی، خالقلاریمیزین دگرلرینی تانیتمیش‌دیر" دئیه دانیشدی.
عبدالرحمانوو آیریجا،
"آیتماتووون یازدیغی اثرلر اؤزلدیر. آیتماتووون دونیا ادبیاتین‌دا یئرینین سون‌سوز اولاجاغینا اینانیریق" ایفاده‌سینی ایشلتدی.
چینگیز آیتماتوو، ۱۲ دسامبر ۱۹۲۸ده قیرقیزیستانین تالاس ایالتینه باغلی شکر کندین‌ده آنادان اولموشدو.
